**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE

# PROGRAMUL DE SCHIMB CEPOL CT2 2018

# PERIOADA ŞI LOCUL DE DESFĂŞURARE

**VOR FI STABILITE DUPĂ EFECTUAREA SELECŢIEI ÎN FUNCŢIE DE PREFERINŢELE ŞI OPŢIUNILE CELOR SELECTAŢI**

# Limba în care se desfăşoară

Limba în care se va desfăşura programul de schimb este limba engleză.

# Organizator

# COLEGIUL EUROPEAN DE POLIŢIE (CEPOL)

**DESCRIERE**

**Programul de schimb CEPOL** **CT 2** vizează stabilirea unor cunoștințe comune și schimbul de bune practici între participanți în domeniul combaterii terorismului. Schimburile aferente CEP CT2 se realizează între personalul autorităților de aplicare a legii din cadrul statelor membre UE și personalul din cadrul statelor beneficiare parteneriatului de pregătire în domeniul combaterii terorismului EU/MENA 2, respectiv Iordania, Liban, Tunisia și Turcia. Se preconizează participarea ulterioară a Algeriei și Marocului.

Domeniile vizate de schimburile de experiență sunt următoarele:

- luptători străini și returnați/repatriați;

- informații din sursele deschise, propaganda on-line și rețelele sociale;

- criminalitatea informatică legată de combaterea terorismului;

- combaterea extremismului violent, programe de dezangajare;

- instruire în domeniul aplicării legii în contextul combaterii terorismului (inclusiv leadership și evaluarea nevoilor de pregătire);

- operațiuni tactice și intervenții fizice (cuprinde și unitățile de intervenție și acțiuni speciale);

- combaterea finanțării terorismului, investigații financiare, spălarea banilor, recuperarea activelor;

- operațiuni de securitate antiteroristă în aeroporturi/porturi;

- investigații de combatere a terorismului și valorificarea/probarea informațiilor obținute;

- manipularea explozivului, inclusiv operațiunile CBRN și C-IED;

- cooperarea internațională, canale și platforme în combaterea terorismului;

- tehnici de intervievare/interogare.

**Condiții pentru nominalizarea candidaților**:

* să dețină competențe lingvistice de limbă engleză – nivel minim B1, conform Cadrului european comun de referință pentru limbi străine (în acest sens, candidații vor prezenta un document care să ateste nivelul de cunoaștere a limbii engleze);
* să aibă minimum 3 ani experiență în domeniul pentru care optează;
* să necesite pregătire profesională în domeniu și să manifeste disponibilitate pentru studiu individual;
* să aibă disponibilitatea de a disemina cunoștințele dobândite, atât la nivel instituțional, cât și național și/sau european.

Durata perioadei de schimb este de 6 zile/5 nopți (călătoria se va efectua duminica, astfel încât programul să înceapă în ziua de luni).

Pentru mai multe detalii vă rugăm să consultaţi ghidul programului de schimb, care poate fi consultat doar în limba engleză la următorul [link](http://www.inm-lex.ro/fisiere/d_2200/User%20Guide%20for%20Exchange%20Porgramme%20-%20CEPOL%20CT%202.docx).

# Finanţare

CEPOL rambursează participanţilor costul transportului cu avionul, trenul sau maşina (acestea trebuie solicitate expres în formularul de transport) şi acoperă cheltuielile pentru cazare, mic dejun şi cină în avans.

CEPOL nu asigură costurile privind viza, asigurarea de sănătate şi mesele de prânz. Transportul intern în țara în care se desfășoară schimbul este asigurat de instituția care găzduiește partenerul străin.

Pentru mai multe detalii privind finanţarea programului de schimb, vă rugăm să consultaţi [ghidul programului de schimb](http://www.inm-lex.ro/fisiere/d_2200/User%20Guide%20for%20Exchange%20Porgramme%20-%20CEPOL%20CT%202.docx).

Rambursarea nu se va efectua participanţilor în mod individual într-un cont bancar, ci doar prin intermediul agenţiilor naţionale CEPOL.

# IMPORTANT!

Candidaţii sunt rugaţi să aibă în vedere faptul că renunţarea la participarea într-un program de schimb trebuie evitată deoarece poate avea consecinţe nefavorabile partenerilor de schimb externi. În cazul în care participanţii doresc să renunţe la program de schimb, aceştia trebuie să notifice în timp util, înainte ca CEPOL să facă plata în avans pentru serviciile mai-sus menţionate. În caz contrar, renunţătorii ar putea fi obligaţi să platească cheltuielile deja avansate de către CEPOL.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare stabilite de organizatori.

Toţi participanţii trebuie să semneze o declaraţie, parte integrantă a formularului de transport, prin care acceptă condiţiile participării la acest program. Participanţii trebuie să respecte obligaţia privind cheltuielile ocazionate de program, respectiv ca acestea să fie asigurate de CEPOL şi să nu fie acoperite din alte fonduri, granturi sau bugete.

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.

# Cui se adresează

# Programul de schimb se adresează judecătorilor şi procurorilor specializaţi în domeniile vizate de schimburile de experinţă CEPOL prezentate în descriere.

**NUMĂR DE LOCURI**

# Numărul de locuri pentru acest program de schimb nu este unul determinat.

# INM va realiza o preselecţie a candidaţilor, cu respectarea criteriilor şi condiţiilor de înscriere, în conformitate cu precizările CEPOL, pe care o va înainta Unităţii Naţionale CEPOL, respectiv CEPOL Europe, urmând ca CEPOL să efectueze la nivel centralizat o selecţie a candidaţilor din toate ţările participante.

# DOCUMENTE NECESARE PENTRU ÎNSCRIERE

* Formularul de înregistrare completat în format electronic – în limba engleză;
* CV EUROPASS actualizat cuprinzând date de contact (telefon, fax, e-mail) – în limba engleză, **obligatoriu** inserat in cadrul aceluiaşi document word cu Formularul de înregistrare;
* certificat de competenţă lingvistică pentru limba engleză;
* **avizul** colegiului de conducere al instanţei/parchetului, iar în caz de urgenţă, **avizul** preşedintelui secţiei/procurorului șef secție în care judecătorul/procurorul îşi desfăşoară activitatea sau, dacă nu există secţii, **avizul** conducătorului instanţei/parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** [tudor.grigoroaia@inm-lex.ro](mailto:tudor.grigoroaia@inm-lex.ro), **în atenția domnului Tudor GRIGOROAIA.**

# Termen înscriere

**Perioada de înscriere este deschisă până la 9 iulie 2018.**

# Criterii de selecţie

INM va verifica respectarea criteriilor şi a condiţiilor de înscriere, în conformitate cu precizările CEPOL. Candidaţii care îndeplinesc condiţiile organizatorilor vor fi propuşi într-o ordine de preferinţă în raport de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la unități de parchet mai înalte în grad și /sau cu vechime mai mare în profesie.*

**CEPOL va avea insă libertatea de a selecţiona din lista propusă de INM, acei candidaţi care corespund obiectivelor şi modului în care programul de schimb va fi conceput.**

# Persoana de contact

Persoana de contact pentru acest program este domnul Tudor GRIGOROAIA, personal de specialitate juridică asimilat magistraților, tel. 021/40 76 292, [tudor.grigoroaia@inm-lex.ro](mailto:tudor.grigoroaia@inm-lex.ro)